Muhaimin Iskandar

Dr. (H.C.) Drs. H. Abdul Muhaimin Iskandar, M.Si. (bhâbbhâr 24 Sèptèmber 1966), otabâ lebbi èkennal mènangka Cak Imin otabâ Gus Imin iyâ arèya sorang politikus Inḍonèsia sè ajabât mènangka bhâkkèl Katowa Dèwan Pabhâkkèlan Rakyat Rèpublik Inḍonèsia sajhâk 2019, bân Katowa omom Partai Kabângkètan Bhângsa (PKB) sajhâk 2005. Sabellumma, dhibi'na ajabât mènangka Bhâkkèl Katowa Dèwan Pabhâkkèlan Rakyat Rèpublik Inḍonèsia ka 1999 sampè' 2009, Mentri Tanagâ lako bân Transmigrasi Rèpublik Inḍonèsia ka 2009 sampè' 2014, bân Bhâkkèl Katowa Majlis Pamosyawaratân Rakyat Rèpublik Inḍonèsia ka 2018 sampè' 2019. Dhibi'na acallon dhâddhi callon bhâkkèl prèsiḍèn ḍâlem pamèlèyan umum Prèsiḍèn Inḍonèsia 2024, mènangka pasangan Anies Baswedan. Kiprana ning parlemèn èmolaè nalèkana nyertaè Pamilu 1999 sè ngibâ Gus Imin ngatojui korsè lègislatif abhâkkèlè Sidoarjo."Compromise Cabinet 2.0 ". The Jakarta Post (dalam bahasa Inggris). 2009-10-22. Diakses tanggal 2023-09-14

Lahèr ning Jombang, Jhâbâ Tèmor, dhibi'na nemphu panḍiḍikân ning Universitas Gadjah Mada (UGM) bân Universitas Inḍonèsia (UI). Dhibi'na maso' dunnya politik ka masa kajâtowan Prèsiḍèn Suharto ka ahèr  1990-an. Dhibi'na kapèlè dhâddhi anggota Dèwan Parbhâkkèlan Rakyat ka taon 1999, mènangka anggota Partai Kabângkètan Bhângsa (PKB). Dhibi'na semmak sareng prèsiḍèn bân panḍiri PKB Abdurrahman Wahid, bân kapèlè mènangka katowa PKB ka taon 2005.Wulandari, Trisna. "Jejak Pendidikan Cak Imin, Bakal Cawapres Anies di Pilpres 2024 ". Detik.com. 2023-10-23. aksès 2024-02-26.

Saampona alako ning brempan organisasi, karir pamarèntana èmolaè nalèkana dhibi'na kapèlè bân dhâddhi bhâkkèl katowa Dèwan Parbhâkkèlan Rakyat (DPR) ka taon 1999 sampè' 2009. Dhibi'na pas ajabât mènangka Mentri Tanegâ Lako bân Transmigrasi antara taon 2009 sampè' 2014, ning bâbâna Susilo Bambang Yudhoyono. Dhibi'na ampon lèma kalè tapèlè dhâddhi anggota DPR, makè anyar ajabât empa' pèriode sampè' ampos.Erianto, Dwi. "Ketua Umum Partai Kebangkitan Bangsa (PKB) Muhaimin Iskandar". Kompas.id. 2022-10-25. Aksès 2024-02-26.

 Carèta oḍi' 
Abdul Muhaimin Iskandar èbhâbbhâraghi ka tangghâl 24 Sèptèmber 1966 ning kotta Jombang, Jhâbâ Tèmor. Abana Muhammad Iskandar iyâ arèya sorang ghuru ning pondhuk Mambaul Ma'arif. Èbuna Muhasonah Iskandar pas dhâddhi pamèmpèn pondhuk kasebbhut.Osdar, Joseph (20 Sèptèmber 2011). "Cak Imin Bersimpuh di Jombang". Kompas.com. èarsippaghi ḍâri vèrsi asli tangghâl 2018-03-17. aksès 2018-03-15. Muhaimin aropaaghi pèyo' ḍâri Bisri Syamsuri, sorang ulama' sè èkennal  mènangka aba ḍâri Muhammad Hasyim Asy'ari (ulama'jhugân), sè aropaaghi panḍiri Nahdlatul Ulama' bân jughân salasèttong orèn Inḍonèsia sè toman ajhâr ka Ahmad Khatib Al-Minangkabawi, asareng kalabân Ahmad Dahlan (panḍiri ḍâri Muhammadiyah) bân Zakaria bin Muhammad Amin (panḍiri ḍâri Pondhuk Al-Khairiyah bân MDTA Mahbatul Ulum). Azmi, Faiq. "Mbah Bisri Jadi Nama Jalan di Unsuri, Cak Imin: Sangat Tepat!". detikjatim. aksès 2024-02-02.Sajhâk kènni', dhibi'na semmak sareng prèsiḍèn kelak Abdurrahman Wahid otabâ lebbi èkennal kalabân Gus Dur. Caèpon Muhaimin, dhibi'na ngaoningi Gus Dur mènangka ghuru bân paḍâgâng kacang, bân Gus Dur toman ngajâri amaèn bal.

Nalèkana ngèngaè pasèḍâna Gus Dur ka taon 2016, Muhaimin ḍâlem èḍitorial majala Tempo acarèta tentang abana sè ngoburraghi sorang Muslim abangan, adhâddhiyaghi dhibi'na mènangka conto prèlako sè manusiawi. Muhaimin nambhâi, tolèsan ghâpanèka "ghâbây abana terkenal". Dhibi'na bân Gus Dur anḍi' hubungan kakarabâtân jheu, Iskandar segghut èsebbhut mènangka panakan Gus Dur.Huda, Larissa (27 Dèsèmber 2016). Wibowo, Kukuh, ed. "Cak Imin: Tulisan Gus Dur di Tempo Bikin Ayah Saya Terkenal". Tempo. com. èarsippaghi ḍâri vèrsi asli tangghâl 2018-03-17. aksès 2018-03-15. 

 Sakola 
Muhaimin mamarè sakola ḍâsar bân sakola manengnga ḍâ'aḍâ'na sadrejât ning madrasah ning kampong halamanna, Madrasah Ibtidaiyah Mambaul Ma'arif Denanyar Jombang (1973-1979) bân Madrasah Tsanawiyah Negri Denanyar Jombang (1979-1982). Dhibi'na alanjuttaghi panḍiḍikân ning Madrasah Aliyah Negri 1 Yogyakarta (sadrejât SMA) sè lolos ka taon 1985. Salama asakola manengnga panèka, dhibi'na jughân ngajâr ning pondhuk kenengan abana dhâddhi ghuru."Muhaimin Iskandar, Keponakan Gus Dur yang Terjungkal ". Detik. com. 2008-03-27.  èarsippaghi ḍâri vèrsi asli  tangghâl 2018-03-17. aksès 2018-03-15.

Aḍâftar ning Universitas Gadjah Mada ning Yogyakarta ka taon 1985, dhibi'na ajhâr ning jurusân sosiatri (samangkèn anyama departemen pambangonan sosial bân kasejahteraan) ka fakultas èlmo sosial bân èlmo politik universitas kasebbhut. Skripsina ajudul Prilaku Kapasitas Masyarakat Santri: Telaah Sosiologi tentang Etos Kerja Masyarakat Disa ning Jhâbâ Tèmor, bân dhibi'na lolos kalabân gellar Sarjana ka taon 1992."Muhaimin Iskandar". VIVA.co. èarsippaghi ḍâri vèrsi asli tangghâl 2018-03-17. aksès 2018-03-15.

Muhaimin alanjuttaghi panḍiḍikânna ning Fakultas èlmo sosial bân èlmo politik Universitas Inḍonèsia, ajhâr manajemen komunikasi molaè taon 1998. Dhibi'na lolos ka taon 2001 kalabân gellar Magister Sains. Tèsissâ ajudul Manajemen Hubungan Masyarakat Partai Kabângkètan Bhângsa ḍâlem Pamilu 1999.

Dhibi'na narèma Doktor Honoris Causa ḍâlem biḍâng Sosiologi Politik, Universitas Airlangga (2017). Brempan dosèn ning Universitas kasebbhut aprotès pambârian kasebbhut, kalabân alasân cacat prosedural.Faizal, Achmad (3 Oktober 2017). Assifa, Farid, ed. "Dosen FISIP Unair Kecam Gelar Doktor Honoris Causa Muhaimin Iskandar". Kompas. com.  èarsippaghi ḍâri vèrsi asli tangghâl 2018-03-17. aksès 2018-03-16.Politik FISIP Universitas Airlangga. "Departemen Politik Tolak Gelar Honoris Causa Cak Imin". Politik.fisip.unair.ac.id. Aksès 2025-12-22.

Salama bân salastarèna masa studina, dhibi'na dhâddhi bâgiyen ḍâri brempan organisasi kamahasiswaan, Pergerakan Mahasiswa Islam Inḍonèsia (PMII) sè kakdimma ajabât mènangka katowa umum pangurus rajhâ antara taon 1994 bân 1997, katowa Korps Mahasiswa Jurusân Èlmo Sosial (1989) bân angghuta bâḍân Parbhâkkèlan mahasiswa fakultassâ (1990), salaèn dhâddhi katowa pangurus cabang PMII Yogyakarta (1990-1991). Dhibi'na jughân angghuta Komite Nasional Ngangoḍhâḍân Inḍonèsia, sè kakdimma dhibi'na ajabât mènangka bhâkkèl katowa cabang Yogyakarta. Samasa kuliah, dhibi'na èkennal kalabân toko-toko kadhi Tjahjo Kumolo (bhâkto ghâpanèka Katowa Umum KNPI) bân Susilo Bambang Yudhoyono."Muhaimin Iskandar: Meraih Jabatan Politik di Usia Muda". Rakyat Merdeka. 2012-03-30. èarsippaghi ḍâri vèrsi asli tangghâl 2018-03-17. aksès 2018-03-15.

Muhaimin Iskandar jughân aktif ning Lembaga Kajiân Islam bân Sosial (LKiS) Yogyakarta, sâbua Lembaga sè aropaaghi rujhugân pamèkkèran Islam progrèsif bhâkto ghâpanèka sampè'samangkèn.

 Lako 
Sabellunna terjun ka dunnya politik, Muhaimin alako ning brempan organisasi tamaso' antara bân salama kuliah. Salastarèna mamarè studina dhibi'na ngallè ka Jakarta bân alako ning Lembaga Kajiân Islam bân Sosial (LKiS) mènangka jhuru tolès , Lembaga Pendapat Umum (sè èbangun bi' Gus Dur) mènangka kopala divisi panalitiân, bân aktif ḍâlem Forum Dèmokrasi sè aropaaghi masa sè akritik kerras ḍâ'ka Prèsiḍèn Soeharto bhâkto ghâpanèka. Dhibi'na sareng Eros Djarot abangun tabloid Detik, sè kakdimma dhibi'na ajabât mènangka kopala panalitiân bân pangembangan sampè'publikasina èkecam. Dhibi'na sempat alako ning Helen Keller International.

 Sombher